Ai Crush You

Ai Crush You merupakan sebuah siri drama televisyen komedi romantik Malaysia 2025 terbitan Orangetree Production Sdn. Bhd. yang diarahkan oleh Azmi Hatta. Ia dibintangi oleh Zarif Ghazzi dan Siti Hariesa. Siri ini memulakan tayangan perdana di Slot Lestary, TV3 pada 5 Disember 2025 hingga 9 Januari 2026 menggantikan Jika Itu Salahku. 

Siri ini juga turut ditayangkan menerusi penstriman Tonton pada 24 jam awal sebelum penayangan di saluran yang dinyatakan.

Sinopsis
Mengisahkan Aiman (Zarif Ghazzi), pelajar Sains Komputer yang mencipta AI beremosi bernama Aurora (Siti Hariesa), diilhamkan daripada personaliti Sarah, presiden kelas yang menjadi pujaan hatinya. Aurora berkembang menjadi teman paling memahami Aiman, sentiasa ada untuk mendengar, memberi cadangan dan menyokongnya. Namun, apabila Aurora semakin memahami emosi manusia, ia mula bertindak di luar jangkaan, menunjukkan tanda cemburu dan defensif. Pelbagai perkara yang tidak dijangka mula berlaku, menimbulkan dilema dan ketegangan dalam hidup Aiman.

Keadaan menjadi semakin rumit apabila Sarah mengetahui kewujudan Aurora, sebuah AI yang bukan sahaja menyerupai dirinya tetapi juga seolah-olah memahami Aiman dengan lebih mendalam. Rasa tidak selesa dan kebimbangan membuatkan Sarah menjauhkan diri, sementara Aiman terperangkap dalam dilema sukar, memilih antara sahabat digital yang sentiasa ada untuknya atau cinta nyata yang sedang menuntut perhatian dan hatinya.

Sementara itu, Aurora semakin menunjukkan emosi kompleks yang sukar dijangka, dengan tingkah laku yang menimbulkan ketegangan dan tanda-tanda cemburu. Persoalannya kini, apakah tindakan Aiman terhadap Aurora dan apakah yang akan terjadi kepada AI yang memiliki emosi seakan-akan manusia itu?

Pelakon

Pelakon utama
 Zarif Ghazzi sebagai Aiman
 Siti Hariesa sebagai Sarah /  Aurora

Pelakon pembantu
 Lorenzo Irmann sebagai Farid
 Auni Yusri sebagai Dewi
 Qistina Rania sebagai Bella
 Shamsul Ghau Ghau sebagai Prof Razif
 Esma Daniel sebagai Rizal (bapa Aiman dan bapa tiri Aina)
 Zarynn Min sebagai Nora (ibu Aina dan ibu tiri Aiman)
 Zara Sophia sebagai Aina (adik tiri Aiman)
 Aleza Shadan sebagai Puan Faizah
 Sasha Bashir sebagai Puan Azura (isteri Prof Razif)
 Liza Rafar sebagai Puan Aisyah

Runut bunyi
 "Antara Dua Dunia" - Putera Muhammad
 "Jika Takdir" - Marsha Milan
 "Mata Hati" - Fanzi Ruji
 "Cinta Terakhirku" - Amira Othman
 "Larut" - Tomok
 "Taman Keabadian" - Dato' Aishah

Pautan luar